Škoda 1203

Škoda 1203 je úžitkový automobil, ktorý sa začal vyrábať v Československu v roku 1968. Prvý prototyp pod označením Š 979, ktorý sa líšil prevedením karosérie, bol postavený na jar v roku 1957, tento prototyp poháňal motor zo Škody 1201 (pôvodom z predvojnového Popularu) a zdieľal s ním aj koncepciu podvozku. Vývojové práce značne meškali a AZNP musela uviesť modernizovanú verziu 1201, model 1202. Nová karoséria 1203ky bola priestrannejšia, jazdné vlastnosti vzhľadom na starý a slabý motor a podvozok neuspokojivé. Napriek skutočnosti, že v Bratislave vyvinuli ďaleko lepšiu dodávku , prednosť sériovej výroby dostala vrchlabská Š 1203. V spolupráci s ČZ Strakonice sa mal na podvozku Š 1203 stavať agromobil Š 998, postavených však bolo iba 23 kusov. V závode vo Vrchlabí sa vyrobilo v rokoch 1968 - 1981 69 727 kusov. O päť rokov neskôr bola časť výroby presunutá do Trnavy, a v roku 1981 celá produkcia zastaranej dodávky - pod názvom Škoda 1203 TAZ a neskôr TAZ 1500, kde sa podrobila iba nevyhnutným modernizáciám: úprava karosérie, motor 1,4l, kotúčové brzdy, 5-stupňová prevodovka, interiér a iné. Produkcia v Trnave bola ukončená až v roku 1999 pre odbytové ťažkosti týchto už vtedy značne zastaraných áut. Po roku 1999 v kusovej výrobe tohto archaického automobilu krátku dobu pokračovala (na zákazku) malá česká firma Ocelot. V súčasnosti je Š 1203 / TAZ 1500 históriou bez následovníka, aj keď mal celú radu prototypov vyvinutých v Bratislave, alebo Trnave, ako náhradu: M8, TAZ I / TAZ II , MNA 900, MNA 1000 a TAZ 1500 nuova.

 Technické informácie 
Motor
 Druh: 4-taktný, radový, benzínový, s rozvodom OHV, 2 ventily na valec, s motorom umiestneným pozdĺžne vpredu medzi sedadlami (pôvodom predvojnová Škoda 1100 Popular) 
 Počet valcov: 4
 Objem: 1221 ccm
 Výkon: 34,6 kW pri 4600 otáčkach za minútu
 Maximálny točivý moment: 88 Nm pri 3000 otáčkach za minútu
 Kompresia: 7,5 - 8,5
 Vŕtanie: 72 mm
 Zdvih: 75 - 88 mm
 Počet prevodových stupňov: 4 manual 
 Maximálna rýchlosť: 90 km/h

 Rozmery 
 Dĺžka: 4520 mm
 Šírka: 1800 mm
 Výška: 1900 mm

 Hmotnosť 
 Pohotovostná: 1170 kg

 Pozri aj 
 TAZ
 BAZ MNA
 Tatra 603 MB / 603 NP 

 Iné projekty 

 Externé odkazy 
 História modelu

1203
Kategória:Dodávkové automobily
Kategória:Trnavské automobilové závody